*કમલેશ જૈન, મોહિન્દરકુમાર જૈનના પત્ની આજે પણ દરેક ભોજનનો પ્રથમ કોળીયો ભરતા હૃદયમાં એક ચુભન સાથે વિચારે છે કે એમના પતિએ આજે ખાધું હશે? પાકની જેલમાં એમને આજે શું ખાવાનું મળ્યું હશે? શા માટે તેઓ વરસોથી દુ:ખ સહન કરી રહ્યા છે? કેમ કે તેઓ ભારતના વફાદાર સૈનિક હતા માટે? એમની ત્રણ દીકરીઓ હવે પુખ્ત બની ચુકી છે, અને માતાના, પિતાશોધો અભિયાનમાં લાગી ગઈ છે. એમની ફાઈલો ભરાઈ ગઈ છે, મીનીસ્ટ્રીને, આર્મીને, માનવાધિકાર પંચને લખેલા પત્રોથી. એમના વહાલાજનોને છોડાવવાની એક લાંબી લડાઈ લડી રહ્યા છે. કોઈ મીનીસ્ટરની ડોટરને છોડાવવા ત્રાસવાદીને છોડી દેવામાં આવે છે, જયારે એના સૈનિકને છોડાવવા કોઈ પાસે સમય નથી આ છે શબ્દો કમલેશ જૈનના. એમના પતિનો છેલ્લે અવાજ એમણે પઠાનકોટ થી આવેલા ફોન દ્વારા સાંભળેલો તારીખ હતી ૯ ડીસે.૧૯૭૧.